**KLAIPĖDOS MIESTO SAVIVALDYBĖS**

**Susisiekimo sistemos priežiūros ir plėtros PROGRAMOS (Nr. 06) APRAŠYMAS**

|  |  |
| --- | --- |
| **Biudžetiniai metai** | 2019-ieji metai |
| **Asignavimų valdytojas, kodas** | Savivaldybės administracija, 1Investicijų ir ekonomikos departamentas, 5Miesto ūkio departamentas, 6 |
| **Programos pavadinimas** | **Susisiekimo sistemos priežiūros ir plėtros programa** | **Kodas** | **06** |
| **Ilgalaikis prioritetas (pagal KSP)** | Sveika, sumani ir saugi bendruomenėTvari urbanistinė raidaMiesto konkurencingumo didinimas | **Kodas** | **I****II****III** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką  | **Kodas** | **02** |
| **Programos tikslas** | Didinti gatvių tinklo pralaidumą ir užtikrinti jų tankumą | **Kodas** | **01** |
| **Tikslo įgyvendinimo aprašymas:****01 uždavinys. Rekonstruoti ir tiesti gatves.**Gatvių rekonstravimas ir tiesimas planuojami vadovaujantis Klaipėdos miesto bendrojo plano sprendiniais ir Klaipėdos miesto savivaldybės plėtros strateginiu planu.*Centrinės miesto dalies gatvių tinklo modernizavimas.* Siekiant pagerinti Klaipėdos miesto senamiesčio ir centrinės dalies susisiekimo infrastruktūrą, 2019 m. planuojama rengti *Naujo tilto su pakeliamu mechanizmu per Danę statybos ir prieigų sutvarkymo darbų* techninį projektą ir užbaigti poveikio aplinkai vertinimą. Numatoma lygiagrečiai spręsti Bastionų gatvės tiesimo klausimus, siekiant racionaliai suplanuoti jungtis su Bastionų g. bei naujuoju tiltu. Tuo tikslu 2020 m. bus rengiamas *Ruožo nuo Laivų skersgatvio iki Artojų g. rekonstravimo* techninis projektas, 2022 m. – *Kūlių Vartų g. ir Bangų g., Tiltų g., Galinio Pylimo g., Taikos pr. sankryžos rekonstravimo* techninis projektas. Klaipėdos miesto savivaldybė, dalyvaudama ES finansuojamame projekte, 2018 m. pradėjo rengti *Senamiesčio grindinio atnaujinimo ir universalaus dizaino pritaikymo* techninį projektą. Numatoma senamiesčio grindinio šaligatvius atnaujinti taikant universalaus dizaino principus, įrengti pėsčiųjų takus žmonėms su negalia ir bevarikliam transportui, sutvarkyti apšvietimą, lietaus nuotekas. Rengiami techniniai projektai šioms senamiesčio gatvėms – Žvejų g., Teatro g., Sukilėlių g., Daržų g., Aukštoji g., Didžioji Vandens g., Vežėjų g., Tomo ir Pylimo g. Senamiesčio gatvių rekonstravimo darbai prasidės 2020–2021 metais. Iš viso planuojama sutvarkyti 1 km 348 metrus senamiesčio gatvių.2019 m. planuojama tęsti *įvažiavimo į piliavietę ir Kruizinių laivų terminalą naujo kelio* tiesimo darbus*,* parengti *Automobilių stovėjimo aikštelės teritorijoje Bangų g., Klaipėdoje, įrengimo* techninį projektą. 2020 m. bus rengiamas *Puodžių gatvės* rekonstravimo techninis projektas. *Šiaurinės miesto dalies gatvių tinklo modernizavimas.* Tęsiami Tauralaukio gyvenamojo rajono gatvių rekonstravimo darbai. 2019 m. bus parengtas II etapo (*Klaipėdos g., Virkučių g., Slengių g., Lietaus g., Vaivorykštės g., Griaustinio g. ir Arimų g.)* rekonstravimotechninis projektas. 2019 m. planuojama užbaigti rekonstruoti šias gatves – *Akmenų, Vėjo, Smėlio ir Debesų*, ir pradėti rekonstruoti *Klaipėdos ir Virkučių gatves* (pabaiga 2020 m.). 2019–2021 m. bus vykdomi *Pajūrio g*. (įvažiavimo į Klaipėdos miestą per Tauralaukio gyvenamąjį rajoną) *rekonstravimo* darbai, rengiamas kelio *Klaipėda–Kretinga Nr. 168 (Medelyno g.) rekonstravimo* techninis projektas.*Šiaurės ir pietų transporto koridorių gatvių tinklo modernizavimas.*2019 m. bus tęsiami *Tilžės g. nuo Šilutės pl. iki geležinkelio pervažos* rekonstravimo darbai. Šį gatvės ruožą planuojama užbaigti 2019 m. ir lygiagrečiai pradėti rekonstruoti *žiedinę Tilžės g., Mokyklos g. ir Šilutės pl. sankryžą* pertvarkant ją į šviesoforais reguliuojamą sankryžą (darbų pabaiga 2020 m.).Planuojama vykdyti *Šilutės plento ruožo nuo Tilžės g. iki geležinkelio pervažos (iki Kauno g.) rekonstravimą –* 2019 m. bus parengtastechninis projektas, atlikta ekspertizė, o 2020–2022 m. vykdomi atnaujinimo darbai.*Pajūrio rekreacinių teritorijų gatvių tinklo modernizavimas.* Siekiant pagerinti rekreacinių teritorijų pasiekiamumą, 2019 m.bus tęsiami 4,4 km ilgio *Pamario gatvė*s atnaujinimo darbai. Rekonstruotas Pamario g. ruožas prasideda nuo sankryžos prie Melnragės iki miesto ribos. Šis projektas yra didelės apimties (apimantis 4 etapus). 2019 m. užbaigus IV etapą, Pamario gatvė ne tik praplatės, bet bus apšviesta LED šviestuvais, įrengtos automobilių stovėjimo aikšteles. 2019 m. planuojama parengti Ž*vejybos produktų iškrovimo vietos prie jūros Klaipėdos miesto teritorijoje įrengimo* techninįprojektą ir 2020–2021 m. jį įrengti. Įgyvendinus projektą, bus įrengta nauja aikštelė (slipas), skirta valtims nuleisti ir ištraukti iš vandens. *Rytų ir vakarų krypties gatvių tinklo modernizavimas.* 2019 m. planuojama užbaigti *Jūrininkų prospekto ruožo nuo Šilutės pl. iki Minijos g.* rekonstravimo darbus ir pradėti 2020 m. *Joniškės* gatvės atnaujinimo darbus (II etapo – nuo Klemiškės g. iki Liepų g., Šienpjovių g.).Siekiant pagerinti eismo pralaidumą pietinėje miesto dalyje, 2019 m. numatoma užbaigti parengti *Statybininkų pr. tęsinio nuo Šilutės pl. per LEZ teritoriją iki kelio Nr. 141 tiesimo II etapo* techninį projektą ir 2020 m. pradėti gatvės įrengimo darbus. Projekto įgyvendinimo pabaiga numatoma 2022 m. 2020–2021 m. suplanuota parengti Klemiškės g. rekonstravimo techninį projektą.*Bendri Klaipėdos valstybinio jūrų uosto ir miesto projektai.* 2019 m. numatoma parengti *Baltijos pr. ir Šilutės pl. žiedinės sankryžos* rekonstravimo techninį projektą, atlikti detaliojo plano koregavimą, topografinius tyrinėjimus, ekspertizę. 2020 m. planuojama įgyvendinimo pradžia, projektui įgyvendinti tikimasi sulaukti paramos iš Vyriausybės. **02 uždavinys. Užtikrinti patogios viešojo transporto sistemos funkcionavimą.***Viešojo transporto paslaugų organizavimas.* Vadovaudamasi Lietuvos Respublikos transporto lengvatų įstatymu, savivaldybė moka vežėjams kompensacijas už keleivius, turinčius teisę į važiavimo lengvatas vietinio susisiekimo keleivinio transporto maršrutais. Kaip ir kasmet, bus kompensuojamos moksleivių važiavimo į mokymo įstaigas iš kaimo vietovių (iki 40 km atstumu nuo Klaipėdos miesto) ir bendrabučiuose gyvenančių mokinių kelionės išlaidos bei siekiama, kad būtų įgyvendinta transporto lengvatų įstatymo nuostata ir kompensuojamos profesinių mokymo įstaigų moksleivių pavėžėjimo išlaidos.Siekiant užtikrinti įstatymų ir kitų teisės aktų reikalavimų kelių transporte laikymąsi, tęsiami miesto viešojo transporto (maršrutinių taksi, lengvųjų automobilių taksi, vietinio bei priemiesčio susisiekimo autobusų, užsakomųjų reisų) priežiūros ir paslaugų kokybės kontroliavimo darbai. Priemonė įgyvendinama pagal Klaipėdos miesto savivaldybės administracijos ir VšĮ „Klaipėdos keleivinis transportas“ sudarytą sutartį. Patikrinimai vykdomi pagal sutartyje numatytą konkretų kontrolinių patikrinimų skaičių ir sąrašą.Įgyvendinant Klaipėdos miesto savivaldybės 2013–2020 m. strateginį plėtros planą, 2019 m. planuojama toliau tęsti reguliaraus viešojo transporto (autobusų ir maršrutinių taksi) maršrutų, tvarkaraščių tinklų integraciją į bendrą sistemą. 2018 m. atnaujinus elektroninio bilieto sistemos įrangą, Klaipėdos miesto viešojo transporto sistema pirmoji Lietuvoje perėjo prie naujos kartos elektroninio bilieto atsiskaitymo. Naujuoju el. bilietu galima atsiskaityti miesto maršrutiniuose taksi ir miesto autobusuose, kuriuose skaitytuvai nuskaito visų rūšių terminuotuosius bilietus (kelių dienų, mėnesio, pusmečio, metinius, zoninius). Siekiant sukurti bendrą lengvųjų taksi automobilių įvaizdį, 2019 m. numatyta parengti ženklinimo sprendinių projektą. Šio projekto pagrindu taksi vežėjams bus siūloma ženklinti savo lengvuosius taksi automobilius.*Viešojo transporto infrastruktūros gerinimas.* Bus tęsiamas *Klaipėdos miesto viešojo transporto švieslenčių ir informacinių švieslenčių įrengimas ir atnaujinimas,* 2019 m. planuojama įrengti 8 švieslentes miesto autobusų stotelėse, 2020 m. – 5. Įgyvendinus projektą iš viso bus įrengta 13 švieslenčių miesto autobusų stotelėse. Lygiagrečiai vyksta paruošiamieji darbai – rengiami techniniai projektai parinktoms autobusų stotelėms ir jose tiesiami elektros įvadai.Bus tęsiamas *keleivinio transporto stotelių su įvažomis Klaipėdos miesto gatvėse projektavimas ir įrengimas.* Planuojama įrengti 10 stotelių su įvažomis, 2018 m. jau įrengtos 2 stotelės, o 2019 m. planuojama įrengti likusias 8 stoteles. 2020 m. bus įrengiama įvaža, esanti Naujojo turgaus autobusų stotelėje (kryptis į pietinę miesto dalį). *Klaipėdos miesto viešojo transporto atnaujinimas.* Klaipėdos miesto savivaldybė kartu su partneriu UAB „Klaipėdos autobusų parkas“ 2018–2019 m. planuoja įgyvendinti ES finansuojamą projektą „Klaipėdos miesto viešojo transporto atnaujinimas“, kurio rezultatas – į Klaipėdos gatves 2019 m. išriedėsiantys 17 naujų ekologišku kuru varomų autobusų.**03 uždavinys. Diegti eismo srautų reguliavimo ir saugumo priemones.***Eismo srautų reguliavimo ir saugumo priemonių įgyvendinimas.* Toliau planuojamaeksploatuoti 73 šviesoforus, eismo reguliavimo priemones, suženklinti gatves, įrengiant dekoratyvinius (130) bei neregių vedimo takus prie autobusų stotelių.Bus vykdoma *vietinės rinkliavos už automobilių stovėjimą uostamiestyje* kontrolė, automobilių stovėjimo bilietų automatų priežiūra, automobilių aikštelių papildomų vietų įrengimas ir aikštelių horizontalusis ženklinimas, draudžiamųjų, informacinių ir kitų kelio ženklų pastatymas, priežiūra ir administravimas. Planuojama tęsti *Klaipėdos miesto gatvių pėsčiųjų perėjų kryptinį apšvietimą,* 2019 m. apšviečiant 15 pėsčiųjų perėjų. 2019 m. planuojama parengti *S. Daukanto g. nuo H. Manto iki Naujojo Uosto g.* rekonstravimo ir eismo juostos įrengimo darbų techninį projektą, 2020–2021 m. atlikti darbus.*Automatinės eismo priežiūros prietaisų įsigijimas ir nuoma.* Siekiant užtikrinti saugesnes eismo sąlygas miesto gatvėse, busišlaikoma automatinės eismo priežiūros prietaisų (greičio matuoklių) sistema. Šiuo metu miesto gatvėse įrengti 7 greičio matuokliai.*Naujų ekologiškų viešojo transporto ir alternatyvaus judėjimo projektų įgyvendinimas.* Klaipėdos miesto savivaldybė partnerio teisėmis dalyvauja pagal ES komisijos programą „*Horizon 2020“* finansuojamame projekte „*Uostamiesčiai: darnaus judumo principų integravimas*“ kartu su kitais Europos miestais: Antverpenu (Belgija), Aberdynu (Jungtinė Karalystė), Triestu (Italija), Konstanca (Rumunija) bei mokslo institucijomis. Projekto įgyvendinimo laikotarpis – 48 mėnesiai, veikloms vykdyti skirta 870,1 tūkst. Eur. Projekto įgyvendinimo metu buvo atlikta mokslinių tyrimų, susijusių su susisiekimo organizavimu. Renginių metu buvo nustatytos probleminės miesto gatvės (Naujoji Uosto g., Pilies g., Minijos g.), kuriose ruošiamasi įdiegti išmaniąją valdymo sistemą (darbų pabaiga 2021 m.). Lygiagrečiai bus diegiamos dalijimosi dviračiais (angl. *bike-sharing*) ir dviračių saugojimo (angl. *bike-storing*) sistemos. *Dalyvavimas projekte „Naujos transporto rūšies integravimas į miesto viešojo transporto sistemą (European Local Energy Assistance, ELENA*)“. 2017 m. buvo pasirašyta sutartis dėl dalyvavimo tarptautiniame projekte pagal programą ELENA (*European Local Energy Assistance*). Tikslas – parengti Ekologiško viešojo transporto galimybių studiją su investicijų projektu, todėl 2019 m. bus rengiama studija, kurios parengimo darbus 90 proc. subsidijuos programa ELENA. Taip pat planuojama parengti tramvajaus ir elektrinių autobusų įsigijimo strategijos dokumentų paketą. *Kombinuotų kelionių jungčių įrengimas (šiaurinėje miesto dalyje).* Siekiant šiaurinėje miesto dalyje plėtoti principu „Palik automobilį ir važiuok viešuoju transportu“ (angl. „*PARK&RIDE*“) veikiančią sistemą, 2019 m. planuojama užbaigti keleivių laukimo paviljono su aikštele techninį projektą.Bus tęsiamas *elektromobilių įkrovimo stotelių įrengimas Klaipėdos mieste.* 2018 m. buvo įrengtos 6 greito įkrovimo elektromobilių stotelės prie „*Park&Ride“* ligoninių komplekso (1), prie Klaipėdos miesto savivaldybės administracijos pastato (2), prie prekybos centro LIDL, ties Sendvario žiedu (1), Piliavietės aikštelėje (2), Smiltynėje (2). 2019 m. planuojama įrengti dar 3 greito įkrovimo elektromobilių stoteles, kurių įrengimą organizuoja Lietuvos Respublikos susisiekimo ministerija. Klaipėdos mieste tokios stotelės turėtų atsirasti Vingio g. gale esančioje automobilių statymo aikštelėje, Naujojo turgaus aikštelėje ir šalia Klaipėdos autobusų stoties esančioje automobilių statymo aikštelėje. Toliau bus organizuojama šių 11 stotelių eksploatavimo paslauga.**04 uždavinys. Atlikti kasmetinius miesto susisiekimo infrastruktūros objektų priežiūros ir įrengimo darbus.***Ištisinio asfaltbetonio dangos įrengimas miesto gatvėse ir kiemuose.* Siekiant užtikrinti patogų ir saugų eismą, kaip ir kasmet, bus atliekami blogos būklės gatvių remonto, ištisinių asfaltbetonio dangų įrengimo darbai. Taip pat numatoma atlikti akmenimis grįstų gatvių ir daugiabučių namų kiemų, biudžetinių įstaigų kiemų dangos remonto, šaligatvių, pėsčiųjų bei privažiuojamųjų kelių remonto ir įrengimo darbus, įrengti automobilių stovėjimo vietas prie pėsčiųjų takų; remontuoti, prižiūrėti ir atnaujinti eismo reguliavimo priemones; vykdyti tiltų ir kelio statinių priežiūrą; sutvarkyti privažiuojamąjį kelią ir aplinką prie pastato Debreceno g. 48.  |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2018 (faktas) | 2019 | 2020 | 2021 |
| Automobilių kelių su patobulinta danga ilgis, palyginti su bendru kelių ilgiu, proc. | Lietuvos statistikos departamento duomenys | 84,9 | 85 | Didė-jantis | Didė-jantis |
| Gatvių tankis, km/kv. km | Lietuvos statistikos departamento duomenys | 3 | 3,05 | 3,06 | 3,07 |
| Autobusų, kurių amžius neviršija 15 metų, dalis miesto viešajame transporte, proc. | Miesto ūkio departamentas | 66 | 67 | 68 | 69 |
| Gatvių, kuriomis važinėja viešasis transportas, ilgis km | Miesto ūkio departamentas | 121 | 122 | 123 | 125 |
| **Galimi programos vykdymo ir finansavimo variantai:**Klaipėdos miesto savivaldybės biudžeto, paskolos, ES struktūrinių fondų, Kelių priežiūros ir plėtros programos, valstybės biudžeto, kitos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.5.2 uždavinys. Diegti veiksmingas saugumą užtikrinančias priemones.2.1.2 uždavinys. Įdiegti darnaus judumo principus susisiekimo sistemoje.2.2.1 uždavinys. Subalansuoti miesto ir uosto plėtrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.3.1.2 uždavinys. Sudaryti sąlygas pramonės ir kitų verslų plėtrai. |

Priedas – 2019–2021 m. Klaipėdos miesto savivaldybės susisiekimo sistemos priežiūros ir plėtros programos (Nr. 06) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_